Lubumbashi

Lubumbashi (antzinako izena frantsesez Élisabethville eta nederlanderaz Elisabethstad) Kongoko Errepublika Demokratikoko hego-ekialdeko hiria da, herrialdeko handienetan bigarrena. Haut-Katanga probintziako hiriburua da 2015etik. 1208 metroko garaieran dago, Zambiako mugatik hurbil. 1.373.770 biztanle zituen 2019an.

Merkataritza-gune eta industriagune garrantzitsua da: janari-industria, ehungintza, kimika-industria, eraikuntzarako gaiak eta, batez ere, kobre-ustiakuntza. Lobitotik (Angola) Lusaka (Zambia) eta Bulawayora (Zimbabwe) doan burdinbideak zeharkatzen du hiria. Unibertsitatea 1955ean sortu zuten. Artzapezpikutegi katolikoa.

 Klima 
Negu lehorreko klima subtropikala dauka, Cwa Köppen sailkapenaren arabera.

 Erreferentziak 

 Kanpo estekak 

Kategoria:Kongoko Errepublika Demokratikoko hiriak
Kategoria:Haut-Katanga
Kategoria:Desagertutako herrialdeetako hiriburuak